猴王参访仙道,无缘得遇.在于南赡部洲,串长城,游小县,不觉八九年余.忽行至西洋大海,他想着海外必有神仙.独自个依前作筏,又飘过西海,直至西牛贺洲地界.登岸遍访多时,忽见一座高山秀丽,林麓幽深.他也不怕狼虫,不惧虎豹,登在山顶上观看.果是好山:
千峰排戟,万仞开屏.日映岚光轻锁翠,雨收黛色冷含青.瘦藤缠老树,古渡界幽程.奇花瑞草,修竹乔松.修竹乔松,万载常青欺[50]福地;奇花瑞草,四时不谢赛蓬瀛.幽鸟啼声近,源泉响溜清.重重谷壑芝兰绕,处处巉崖[51]苔藓生.起伏峦头龙脉好,必有高人隐姓名.
正观看间,忽闻得林深之处有人言语,急忙趋步,穿入林中,侧耳而听,原来是歌唱之声.歌曰:
观棋柯烂[52],伐木丁丁[53],云